

**НАРОДНО ЧИТАЛИЩЕ „САМООБРАЗОВАНИЕ 1928“** с. Бачево , ул. „Александър Стамболийски“ 16, тел. 0879881577

ОТЧЕТ ЗА ДЕЙНОСТТА НА НАРОДНО ЧИТАЛИЩЕ „САМООБРАЗОВАНИЕ 1928“ с. БАЧЕВО ЗА 2021г.

Съгласно чл. 2 от Закона на Народните Читалища, читалищата са традиционни самоуправляващи се културно – просветни сдружения в населените места, които изпълняват и държавни културно – просветни задачи. В тяхната дейност могат да участват всички физически лица без оглед на ограничения на възраст и пол, политически и религиозни възгледи и етническо самосъзнание.

ОСНОВНИ ЦЕЛИ НА НЧ „САМООБРАЗОВАНИЕ 1928“ с. Бачево

**1**.**Развитие и институционално укрепване на читалището,** като местен център с културно – просветни, информационни, социални и граждански функции чрез:

–подпомагане на традиционните читалищни дейности и търсене на нови съвременни форми за тяхното развитие и предаване;

-участие при поддържане на традиционните форми на културата и фолклора, и предаване следващите поколения;

–превръщане на читалището в общодостъпен център за библиотечно и информационно осигуряване на населението.

**2.Визия:**

Читалището да бъде духовния център, който да създава привлекателни и интересни форми на работа, запознаващи хората с историческото наследство, да пази и доразвива българския бит, култура и традиции, да приобщава младежите за дейности и изяви.

**3.Мисия:**

Читалището да изгражда добри обществени партньорства с всички институции, с цел развиване на творческите способности на населението от селото и общината, чрез разпространяване на духовните ценности най- вече на подрастващото поколение.

**4.Под цели:**

-Утвърждаване мястото на читалището, като духовно средище и център за формиране на гражданско общество.

-Запазване и развитие на духовните и културни ценности на гражданското общество.

-Поддържане на автентичния местен фолклор и традиции , и осигуряване на възможности за тяхното продължаване.

-Подпомагане на традиционните читалищни дейности и търсене на нови съвременни форми за развитие, утвърждаване и запазване.

-Приобщаване на подрастващото население към библиотеката, като център със съвременни форми и дейности.

ДЕЙНОСТИ НА ЧИТАЛИЩЕТО ЗА 2021г.

1.Мъжка фолклорна певческа група „Русалии“ – ръководител Йордан Йорданов – 11 уч.

2. Мъжка фолклорна певческа група „Пирин“ – ръководител Стефан Попов – 3 уч.

3.Женска фолклорна певческа група „Детелини“ – ръководител Красимира Стоянчева –10 уч.

4.Детска фолклорна певческа група „Шарено герданче“ – ръководител Янка Велинова – 15 уч.

5.Танцов състав „Рилска самодива“ – ръководител Ивайло Стоянчев – 15уч.

6.Детски танцов състав – ръководител Ивайло Стоянчев – 18 уч.

7.Школа по тамбура – ръководител Янка Велинова – 3 уч.

8.Школа по тарамбука – ръководител Янка Велинова – 3 уч.

9. Школа по пиано – ръководител Вера Михаилова – 5 уч.

10.Клуб „Приятели на Рила“ – ръководител Крум Алуминов – 5 уч.

11.Кръжок „Бабината плетка“ – ръководител Янка Велинова – 6 уч.

12.Кръжок „Битова кукла“ – ръководител Мария Паскалска – 5 уч.

13. Музейна сбирка

14. Ритуална зала

15. Школа по модерни танци – ръководител Мариета Попадийна – 15 деца

16. „Ние играем, учим и спортуваме“ – иновативни и образователни игри за деца с доброволци от Международна инициатива за сътрудничество гр. Разлог.

ЛЕТНИ ДЕЙНОСТИ:

„Млад библиотекар“

„Лято в библиотеката“

Академия за деца „Патиланско царство“

**Участващи самодейци в дейностите на читалището – 95**

**Деца участващи в дейностите на читалището – 76**

**Общо участници в дейностите на читалището – 187**

МЕРОПРИЯТИЯ С НАЦИОНАЛНО, РЕГИОНАЛНО, ОБЩИНСКО И МЕСТНО ЗНАЧЕНИЕ. ЧИТАЛИЩНИ СЪБИТИЯ И ПРОЯВИ ЗА 2021г. ПО МЕСЕЦИ

**05 януари** – Отбелязваме 173 години от рождението на големия поет – революционер Христо Ботев. Информационен кът в библиотеката „Ботев – живот и творчество”;

**06 януари** – Празнуване на Йордановден; по стара традиция хвърляме свещения кръст в реката. Посещение на църковния храм:

–Изпращане на поздравителни картички на всички самодейци с имена „Йордан“;

**21 януари** – Отбелязваме Бабинден с изготвяне на табло със снимки на новородените деца през изминалата 2020 година и подарък за всяко дете;

**01 февруари**– Стихове и песни за вино и любов. Литературна музикална вечер на самодейните групи в читалището с дегустация на вино, домашно производство;

**11 февруари**– Световен ден на пчеларя – „Да запазим пчелите – приноса от съществуването им“- беседа в библиотеката с деца от 1 клас ;

**12 февруари** – Празник на влюбените – Изработка на валентинки за самодейците от децата по кръжока „Бабината плетка“;

**18 февруари** – Отбелязваме 148 години от обесването на Васил Левски.Беседа в библиотеката за живота и делото на Апостола на свободата с ученици от 2 клас при ОУ“Св.Св. Кирил и Методий“ с. Бачево;

**24-26 февруари** – „Работилницата на Баба Марта“ – изработване на мартенички;

**28 февруари** – Участие на самодейци от читалището в направата на мартенички и заедно с деца, и жители от селото по случай Баба Марта. Украсяване с мартеничките всички дървета и храсти в центъра на с. Бачево **01 март** – Ден на самодееца – пряко включване с поздрав към самодейците от секретаря на читалището по радио Благоевград с водещ Силвия Домозетска;

**03 март** – Честване Националния празник на Република България – рецитал на децата от 4 клас от ОУ „Св.Св. Кирил и Методий“ с. Бачево на площада. Поздрав от провелия се онлайн рецитал на деца от цялата страна на фейсбук страницата ни стихотворение на тема „3-ти март“;

**10 март** – Изработване на битови сувенири от дърво и прежда с децата от клуб „Битова кукла“;

**17 март** – „ Тодоровден в миналото и днес“ – по -случай официалния празник на с.Бачево Тодоровден изложба в ритуалната зала на читалището. Пресъздаване на ритуала „Захранване на конете“;

**20 март** – Посрещане на студенти по специалност етнография и фолклористика от гр. София в читалището от самодейните състави с цел представяне на „Традициите и ритуалите в село Бачево“;

**22 март** – Отбелязваме Международния ден на водата;

**01 април** – Денят на хумора и шегата –„ Шеги и усмивки “ с децата от ДФГ „Шарено герданче“;

**02 април** – Отбелязваме Международния ден на детската книга с посещение на децата от ОДЗ „Минзухар“ с. Бачево в читалищната библиотека, като ги запознаем с приказния свят на любими приказни герои ; **07 април** – Отбелязваме Световния ден на здравния работник с поздравителен адрес и скромен подарък за лекарите и медицинските сестри в Здравната служба на село Бачево; **10 април**– По случай седмицата на гората, с подкрепата на Гората-бг. организирахме инициатива и засадихме 50 броя фиданки червен дъб ;

**22 април** – Отбелязваме Световния ден на земята с беседа „Да опазим природата“ с деца от 4-ти клас ;

**22 април** – Посещение на децата от ДГ „Минзухар“ в библиотеката по повод 23 април Световния ден на книгата и авторското право; **01 май** – Отбелязваме Международния Ден на труда;

**02 май** – Великден е - Празничен Великденски концерт на площада от самодейците на читалището съвместно с Кметство с. Бачево;

**05 май** – Пресъздаване на ритуала „ Топене на китки“ на площада в селото с кратка музикална програма от ДФГ „Шарено герданче;

**06 май** – Отбелязваме празника Гергьовден с посещение на параклиса “ Свети Георги“ от група самодейци;

**09 май** – Отбелязваме Деня на Европа с малка викторина в библиотеката;

11 май – Поздравителен адрес за празника на ОУ “Св. Св. Кирил и Методий” с. Бачево;

**24 май** – Отбелязваме Деня на славянската писменост и култура с   
Поздравителни адреси до всички читалища в страната, носещи името “Самообразование”;

**28 май** – По повод 31 май „ Световен ден без тютюнев дим“ – здравна беседа от мед. сестра Мария Саева за учениците от шести клас;

**30 май** – Звукозаписи на ЖФГ „Детелини“ в звукозаписно студио в Благоевград за първи самостоятелен албум.

**01 юни** – Празник на детето – „Детство мое“ – посещение на ОДЗ

„Минзухар“ с. Бачево с подаръци и балони за всички деца;

02 юни – Отбелязваме деня на Христо Ботев с беседа „Живот и творчество на поета – революционер“ с посещение в библиотеката от ученици от втори и трети клас от ОУ“ Св.Св. Кирил и Методий“ с. Бачево и посещение на музейната сбирка в читалището; 18) 15.06 – “Енергия от природата– вятърната енергия днес“ – Световен ден на вятъра – беседа с децата от клуб „Приятели на Рила“ ; **22 юни** – Еньовден – поход с децата от клуб „Приятели на Рила“за събиране на билки и цветя в гората;

**24-25 юни** – Обучение на всички читалищни библиотекари от общината в Регионална библиотека „Димитър Талев“ в гр. Благоевград;

**26-28 юни** – Участие на всички самодейни групи в 2-ри Фолклорен фестивал „Фолклорно ритми „ в гр. Созопол;

**29 юни** – Беседа „Историята на родното ми село“ – посещение на децата от шести клас в читалищната библиотеката ;

**05 юли** – Лятна академия за деца „Патиланско царство“– всеки вторник

много игри ,походи и иновативни игри в библиотеката за поредна

година се организира в читалището;

**10 юли** – Участие на всички самодейни състави във 11-ти Фолклорен

фестивал „Рила ни гледа“ в гр. Дупница;

**14- 16 юли** – „Библиотекар за един ден“– Инициатива за запознаване и

обучение на деца с професията „ Библиотекар“;

**24 юли** – Традиционна работна среща между съставите на МФГ

„Русалии“ и Мъжка фолклорна група към Народно читалище „Отец Паисий 1919“ гр. Сандански в местността „Перивол“;

**25 юли** – Заснемане на клипове към песните на ЖФГ „Детелини“ в

фолклорна телевизия „Родина“ върху направените звукозаписи на

песните им;

**31 юли** – Участие на самодейните състави към читалището в концерта

организиран от Община Разлог ;

**04 август** – „Приказки в библиотеката“ – прочитане на любима приказка

с деца до трети клас;

**14 август** – Участие на ТС „Рилска самодива“, МФГ „Русалии“

и ЖФГ “ Детелини“ във Фолклорен фестивал „ Добринишко лято 2021“

гр. Добринище;

**15 август** – Участие в подготовката за приготвяне на традиционния

курбан за здраве и берекет на селото ни;

**21 август** – „Празник в Перивол” – организиране и провеждане на

традиционния младежки събор в местността „Перивол“ и

участие на самодейните състави в празничната програма ;

**21 август** – Участие на ТС „Рилска самодива“ във Фестивала за

фолклорна носия „Жеравна 2021“ ;

**28 август** – Участие по покана на МФГ „Русалии“ в празничната

програма на село Струма общ. Сандански по случай празникa на

селото;

**06 септември** – Oтбелязваме Деня на Съединението с изложба в

библиотеката на читалището;

**15 септември** – Откриване на първия учебен ден в ОУ „ Св. св. Кирил и Методий“ с. Бачево. Подарък от читалището за всеки първокласник;

**18 септември** – Участие на Танцов състав „Рилска самодива“ и самодейци в „Клубен фолклорен събор Бургас“ в гр. Бургас по проект Финансиран от МК.

**21 септември** – Ден на независимостта на България – посещение на деца от 3 клас в читалищната библиотека ;

**26 септември** – Отбелязваме Европейския ден на езиците под надслов „Богатство е да говоря няколко езика“ с посещение на деца от 5 клас;

**27 септември** – Отбелязваме „Световния ден на туризма“ – с поход на децата от клуб „Приятели на Рила“ до местността „Джерджева скала;

**01 октомври** – Отбелязваме „Международния ден на музиката“;

**04 октомври** – Започват работа творческите школи и групи в читалището. Изготвяне на график за репетиции.

**17 октомври** – Творческа работилница за сувенири с деца от клуб „Бабината плетка;

**26 октомври** –„Димитровден „– храмов празник на черквата „Св. Димитър” с. Бачево - участие с хранителни продукти за приготвянето на курбана.

**01 ноември** – Ден на Народните Будители – малка историческа изложба във фоайето на читалището ни: ;

**13 ноември** – Заснемане на видеоклипове към 8 песни на МФГ „Русалии“ в телевизия „Родина“ с участие на всички самодейци в тях;

**18 ноември** – Посещение на децата от втори клас при ОУ „Св.СВ. Кирил и Методий“ с. Бачево с г-н Атанас Астинов и провеждане на час по интереси в библиотеката;

**21 ноември** –„ Ден на християнското семейство“ – онлайн конкурс за детска рисунка на тема „Моето семейство“ ;

**06 декември** – „Писмо до Дядо Коледа“ – конкурс за най- хубаво писмо до Дядо Коледа за малки и големи;

**09 декември** – „Грейнала елхичка „ – Украсяване на Коледната елха в партера на читалището ;

**15-16 декември** –В работилницата на Дядо Коледа“– изработване на коледни картички с децата от 2 клас .

**22 декември** – Раздаване на Коледни подаръци и лакомства на децата от ДФГ „ Шарено герданче“ и школите при строго спазване на епидемичните мерки;

**Общо 64 мероприятия бяха проведени през 2021г.**

Брой компютърна и размножителна техника в читалището.

1брой ксерокс

1брой принтер черно - бял

1 компютър

Мултимедия

**Брой членове на читалището - 50**

Изминалата 2021г. за всички нас бе сложна, заради епидемиологична обстановка в страната, но при строго спазване на мерките, ние успяхме да завършим успешно едни от нашите цели и задачи.

Със средства от бюджета, в края на годината направихме цялостен ремонт на аванс - сцената с ново дюшеме,изолация на стени и поставихме огледала .Стаята е пригодена за репетиции на детски танцов състав. Ремонт на ритуална та зала, освежаване стените и цокъла на централния вход на читалището с цел подобряване материално - техническата база на читалището, като съвременен център за духовност и култура на общността. Подновихме отново партньорство и сътрудничество с Международна Инициатива за Сътрудничество /МИС/ - гр. Разлог с много настолни и иновативни игри за децата.

**ОТЧЕТ**

**за дейността на читалищна библиотека „Самообразование“ за 2021година**

Читалищна библиотека „Самообразование „ с.Бачево продължава да работи за реализиране на поставените основни задачи:

1.Активно участие със свои дейности и инициативи в националните библиотечни прояви и кампании за приобщаване на деца и възрастни към четенето.

2.Утвърждаване на библиотеката като информационен и обществен център, осигуряващ достъп за всички ползватели.

3.Повишаване ролята на библиотеката като център, за образование извън училище и осъществяване на социални контакти.

4.Максимално удовлетворяване потребностите на читателите.

5.Разширяване на контактите и партньорството с институции, обществени организации, НПО.

През изминалата 2021г. кандидатствахме по проект програма на Министерството на Културата „Българските библиотеки – съвременни центрове за четене и информираност“ и проекта ни бе одобрен. Книжния фонд на библиотеката се увеличи с 121 книги за всички читатели .

**Библиотечна, справочно–библиографска и информационна дейност през отчетния период в читалищна библиотека;**

**Библиотечен фонд за 2021г. – 6 116**

**Посещения общо – 403**

**Раздадени библиотечни документи – 567**

**Регистрирани читатели общо – 153**

**Нови читатели за 2021г. - 38**

**Отдели:**

**ЗАЕМНА ЗА ДОМА:**

**Записани читатели–94**

**Посещения – 339**

**Раздадена литература –525**

**ЧИТАЛНЯ:**

**Посещения –66**

**Раздадена литература–42**

**Периодично издание – Читалищен вестник**

**Дарени книги –164**

**Закупени книги – 43**

**ПОСЕЩЕНИЯ В МУЗЕЙНА СБИРКА –23**

През отчетния период с 23 се увеличиха читателите на библиотеката.

**Културно образователна дейност:**

Освен малките форми, като тематичните кътове и витрини, голяма част от инициативите, организирани от Читалищна библиотеката са запомнящи за много наши читатели и участници в тях:

* „Млад библиотекар“
* „Лято в библиотеката“

**Ниво на партньорство и сътрудничество с бизнеса и НПО**

1.Община Разлог

2.Читалищата от Община Разлог

3.ОУ „Св. Св.Кирил и Методий“ село Бачево

4.ОДЗ „Минзухар“ село Бачево

5.Социални домове

6.Пенсионерски клуб село Бачево

7.Църква

8.Радио Благоевград

9.БМТ „Родина“

10.Международна Инициатива за Сътрудничество ( МИС ) гр. Разлог

Основната цел на читалището и библиотеката ще бъдат насочени към по - добро качествено и бързо задоволяване на информационните, културните нужди на населението на с. Бачево и общината.

Годишния отчет на НЧ „Самообразование 1928“ с. Бачево, както представяне на финансовия отчет за 2021г., дейността за 2021г. и приемане бюджета на читалището за 2022г., бяха приети от всички членове на читалището на ………………. на Общото събрание проведено в ритуалната залa на читалището.

Председател:………….

/Крум Алуминов/